Lagt er til að hjúskaparlög verði endurskoðuð þannig að fleiri en tveir geti skráð sig í sambúð, í þingsályktunartillögu sem þingmenn Pírata eru með í smíðum. Þingmaður flokksins segir að núverandi löggjöf endurspegli ekki breyttan tíðaranda.
Í greinargerð tillögunnar segir að forsendur sambúðar eftir kynvitund og kynhneigð komi löggjafanum ekki við. Fólk myndi alls konar sambönd um ævina og við hverja og hversu marga eigi ekki að vera háð lögformlegum fjöldatakmörkunum.
Gert er ráð fyrir að dómsmálaráðherra verði falið að endurskoða lögin.
Björn Leví Gunnarsson þingmaður Pírata er fyrsti flutningsmaður tillögunnar. Hann segir samfélagið hafi tekið miklum breytingum á síðustu áratugum og að lögin þurfi að endurspegla það.
Við sáum það fyrir svona áratug síðan þegar það var fjarlægð þessi krafa að það væri bara karl og kona og það gætu verið tveir einstaklingar og þá spyr maður sig sjálfkrafa afhverju ekki þrír?
Afhverju ekki fleiri, afhverju mega fjórir ekki ættleiða barn til dæmis. Eða systkini sem að kaupa saman íbúð sem þau mega núna, afhverju mega þau ekki skrá sambúð í þá íbúð og fá þau réttindi sem fylgja því
Þetta snúi líka að réttindum leigjenda.
Nokkrir vinir mínir voru að leigja saman stóra íbúð fyrir nokkrum árum síðan og vandamálið þar var að einn þeirra bar ábyrgð á leigusamningnum gagnvart hinum sem voru réttlausir
Það býr til alls konar vandamál varðandi húsaleigubætur og svoleiðis.Þannig að það eru núna fjöldatakmörk sem þurfa ekki að eiga við
Björn segist ekki vita til þess að svipuð löggjöf sé til staðar í öðrum vestrænum ríkjum. Hann segir að breyting geti haft áhrif á erfðalög, samnýtingu persónuafsláttar og einnig lög um ættleiðingar barna.
Þannig að ef að fjöldinn er fleiri þar þá gerir það sjálfkrafa að verkum að fleiri en tveir
einstaklingar, eða fleiri einn, þrír eða fleiri geti ættleitt